ai4bharat/Pralekha huggingface dataset:
సూక్ష్మ, లఘు, మధ్య తరహా సంస్థల మంత్రిత్వ శాఖష్
వ్యవసాయం / గ్రామీణ పరిశ్రమలు
ప్రధానంగా వ్యవసాయ మరియు గ్రామీణ రంగాలలో సూక్ష్మ సంస్థలను నెలకొల్పడం ద్వారా ద్వారా దేశంలో ఉపాధి అవకాశాలను కల్పించడానికి జాతీయ స్థాయిలో ఖాదీ గ్రామీణ పరిశ్రమల సంఘం  నోడల్ ఏజెన్సీగా 2008-09 నుంచి ప్రధాన మంత్రి ఉపాధి ఉత్పత్తి కార్యక్రమాన్ని  మంత్రిత్వ శాఖ అమలు చేస్తోంది.
ఈ పథకం కింద పిఎమ్ఇజిపి కింద నిధులు పొందిన సూక్ష్మ యూనిట్ మంజూరు అయిన 24 నుంచి 36 నెలల తరువాత వాస్తవంగా ఏర్పాటై పనిచేస్తున్నదా లేదా అన్న అంశాన్ని100% భౌతిక ధ్రువీకరణ అవుట్ సోర్స్ ఏజెన్సీల ద్వారా జరుగుతుంది. భౌతిక ధ్రువీకరణ సమయంలో మంజూరైన మొత్తం యూనిట్లలో 85% పనిచేస్తున్నట్లు వెల్లడయింది.
వలస కార్మికులతో పాటు అందరికి ఉపాధి అవకాశాలను మెరుగు పరచడానికి కెవిఐసి ద్వారా ఎంఎస్ఎంఇ మంత్రిత్వ శాఖ ఈ కింది చర్యలను తీసుకుంటున్నది.
i . పిఎమ్ఇజిపి కింద గత మూడేళ్లలో17.44 లక్షల మందికి ఉపాధి కల్పించే 214495 యూనిట్ల ఏర్పాటుకు మార్జిన్ మనీ సబ్సిడీగా 6209.62 కోట్ల రూపాయలను పంపిణీ చేశారు.
ii . పిఎమ్ఇజిపి యూనిట్లు మనుగడ సాగించడానికి ఉచితంగా సాంకేతిక, ఆర్థిక మరియు మార్కెటింగ్ నిపుణుల సేవలను అందించడం జరుగుతుంది.
iii . సక్రమంగా పనిచేస్తున్న పిఎమ్ఇజిపి / ముద్ర యూనిట్లను విస్తరించడానికి 15% నుంచి 20% వరకు సబ్సిడీతో రెండవ రుణంగా కోటి రూపాయలు అందించబడుతుంది.
iv . పిఎమ్ఇజిపి మరియు ఇతర ఖాదీ మరియు గ్రామ పరిశ్రమ ఉత్పత్తులకు ఆన్లైన్ మార్కెటింగ్ సౌకర్యాలను కల్పించడానికి కెవిఐసి ఇ-కామర్స్ పోర్టల్ను అభివృద్ధి చేసింది.
v . వ్యవసాయ మరియు గ్రామీణ పరిశ్రమలలో ఉపాధి కల్పించడానికి 685 మంది రైతులకు తేనెటీగల పెంపకం/తేనె మిషన్ కింద శిక్షణ ఇవ్వబడింది మరియు కుంభర్ షష్ క్తికారన్ ప్రోగ్రామ్ కింద సుమారు 1000 మంది కుమ్మరులకు శిక్షణ ఇవ్వడం జరిగింది. వీరికి తేనెటీగల పెంపకం యూనిట్లు విద్యుత్ తో పని చేసే కుండల తయారీ యూనిట్లు అందించబడ్డాయి.
వీటితో పాటు కోవిడ్ -19 మహమ్మారి పరిస్థితిని ఎదుర్కోవటానికి పరిశ్రమలు, ఎంఎస్ఎంఇలతో సహా సమాజంలోని అన్ని వర్గాలకు20 లక్షల కోట్ల రూపాయల సమగ్ర ప్యాకేజీని ప్రభుత్వం ప్రకటించింది. ఎంఎస్ఎంఇ లకు సంబంధించిన ప్రకటనలు మరియు వాటి ప్రస్తుత స్థితి క్రింద ఇవ్వబడింది:
i . ఎంఎస్ఎంఇలకు అత్యవసర క్రెడిట్ లైన్: ఎటువంటి హామీ లేకుండా 2020 మే 23వ టీ నుంచి అమలు లోకి వచ్చే విధంగా ప్రభుత్వం రూ. 3,00,000 కోట్ల రుణ పథకాన్ని అమలు చేస్తున్నది. దీనివల్ల 45 లక్షల ఎంఎస్ఎంఇ యూనిట్లకు ప్రయోజనం కలుగుతుంది. 02.07.2021 నాటికి 2.73 లక్షల కోట్ల రూపాయల మేరకు మంజూరు అయ్యాయి.
ii . ఒత్తిడికి గురైన ఎంఎస్ఎంఇలకు సబార్డినేట్ అప్పుగా 20,000 కోట్లు: 17.07.2021 నాటికి 75.82 కోట్ల రూపాయల విలువ చేసే 715 హామీలు ఇవ్వడం జరిగింది.
iii .200 కోట్ల రూపాయల వరకు విలువ చేసే ప్రభుత్వ సేకరణకు గ్లోబల్ టెండర్లు ఉండవు .
iv . ఎంఎస్ఎంఇల బకాయిల చెల్లింపు : ఎంఎస్ఎంఇ బకాయిలను 45 రోజుల్లోపు చెల్లించాలని ప్రభుత్వ సంస్థలు, సిపిఎస్ఇలకు ప్రభుత్వం ఆదేశించింది. మే 2020 నుంచి 26.07.2021 వరకు ఎంఎస్ఎంఇలకు 55863.30 కోట్ల రూపాయలను చెల్లించడం జరిగింది.
ఈ సమాచారాన్ని కేంద్ర, చిన్న, మధ్యతరహా పరిశ్రమల మంత్రి శ్రీ నారాయణ్ రాణే ఈ రోజు లోక్సభలో లిఖితపూర్వక సమాధానంలో అందించారు.
ఆర్థిక మంత్రిత్వ శాఖ
ఆంధ్ర ప్రదేశ్, గుజరాత్, కేరళ, తెలంగాణ మరియు ఉత్తర్ ప్రదేశ్ రాష్ట్రాలలో వస్తువుల అంతర్ రాష్ట్ర చేరవేత కోసం 2018 ఏప్రిల్ 15వ తేదీ నుండి అమలు లోకి రానున్న ఇ-వే బిల్లు వ్యవస్థ
జిఎస్టి కౌన్సిల్ నిర్ణయానికి అనుగుణంగా వస్తువుల చేరవేతకు ఇ-వే బిల్లు వ్యవస్థను 2018 ఏప్రిల్ 1వ తేదీ నుండి అన్ని రాష్ట్రాలలో ఆరంభించడమైంది. అదే తేదీ నాటి నుండి కర్నాటక లో కూడా సరుకుల అంతర్ రాష్ట్ర చేరవేతకు ఇ-వే బిల్లు వ్యవస్థ అమలు లోకి వచ్చింది. ఇ-వే బిల్లు లను విజయవంతంగా అమలు చేయడం జరుగుతోంది; 2018 ఏప్రిల్ 9వ తేదీ వరకు 63 లక్షలకు పైగా ఇ-వే బిల్లులను విజయవంతంగా అమలు చేయడమైంది.
ఈ కింద పేర్కొన్న రాష్ట్రాలలో సరుకుల అంతర్ రాష్ట్ర చేరవేత కోసం ఇ-వే బిల్లు వ్యవస్థను 2018 ఏప్రిల్ 15వ తేదీ నుండి అమలులోకి తీసుకు వస్తున్నట్లు తెలియపరచడమైంది:
 ఆంధ్ర ప్రదేశ్
 గుజరాత్
 కేరళ
 తెలంగాణ
 ఉత్తర్ ప్రదేశ్
ఈ రాష్ట్రాలలో ఇ-వే బిల్లు వ్యవస్థ అమలు లోకి వచ్చాక సరుకుల రవాణాకు సంబంధించినంత వరకు చూస్తే వ్యాపారం, పరిశ్రమల రంగాల మధ్య మరింత సమన్వయం నెలకొంటుందని, తద్వారా దేశవ్యాప్తంగా ఒకే ఇ-వే బిల్లు వ్యవస్థ ఏర్పడేందుకుగాను మార్గం సుగమం అవుతుందని ఆశిస్తున్నారు. ఈ రాష్ట్రాలలోని వ్యాపార, పారిశ్రామిక మరియు రవాణా సంస్థలు చివరి తేదీ కోసం వేచి వుండకుండా, ఇ- వే బిల్లు పోర్టల్ అయిన https://www.ewaybillgst.gov.in ను సందర్శించి రిజిస్ట్రేషన్/ ఎన్ రోల్ మెంట్ ను పొందవచ్చును.
వ్యవసాయ మంత్రిత్వ శాఖ
సహజ వ్యవసాయానికి కేంద్రం ప్రోత్సాహం
భారత ప్రభుత్వం 2019-20 నుండి సహజ వ్యవసాయాన్ని ప్రోత్సహిస్తోంది. పరంపరాగత్ కృషి వికాస్ యోజన  యొక్క ఉప పథకం భారతీయ ప్రకృతి కృషి పద్ధతి  కింద సహజ వ్యవసాయాన్ని ప్రోత్సహిస్తోంది.
సహజ వ్యవసాయం అనేది పశువులను, స్థానిక వనరులను ఉపయోగించి సమగ్ర వ్యవసాయం మరియు పశుసంవర్ధక విధానం ఆధారంగా రసాయన రహితంగా సాగు చేయడం. ఇది ఎక్కువగా బయోమాస్ మల్చింగ్, స్థానిక పశువుల నుండి పొలంలో ఆవు పేడ-మూత్ర సూత్రీకరణలతో ఆన్-ఫార్మ్ బయోమాస్ రీసైక్లింగ్పై ఆధారపడి ఉంటుంది. దాదాపు 8 రాష్ట్రాల పరిధిలోని ప్రాంతం అనగా. ఆంధ్రప్రదేశ్, ఛత్తీస్గఢ్, కేరళ, హిమాచల్ ప్రదేశ్, జార్ఖండ్, ఒడిశా, మధ్యప్రదేశ్ మరియు తమిళనాడులలోని 4.09 లక్షల హెక్టార్లు బీపీకేపీ పథకం కింద ఉన్నాయి. ప్రభుత్వం ఇప్పుడు బీజామృత్, జీవామృత్, నీమాస్త్రా మొదలైన పశువుల ఆధారిత సహజ వ్యవసాయ ఇన్పుట్ల వ్యవసాయ ఉత్పత్తిపై తగిన దృష్టితో మిషన్ మోడ్లో సహజ వ్యవసాయాన్ని ప్రోత్సహించాలని భావిస్తోంది. 2023-24 బడ్జెట్ ప్రసంగంలో “రాబోయే 3 సంవత్సరాలలో, 1 కోటి మంది రైతులు సహజ వ్యవసాయాన్ని అవలంబించేలా సౌకర్యాన్ని కల్పిస్తామని కేంద్రం ప్రకటించింది. ఇందుకోసం 10,000 బయో-ఇన్పుట్ రిసోర్స్ సెంటర్లను  ఏర్పాటు చేస్తారు. స్థానిక పశువుల ఆధారిత సహజ వ్యవసాయ ఇన్పుట్ల నిరంతర సరఫరా కోసం ఈ BRCలను ఏర్పాటు చేస్తారు. ఈ విషయాన్ని కేంద్ర వ్యవసాయ, రైతు సంక్షేమ శాఖ మంత్రి శ్రీ నరేంద్ర సింగ్ తోమర్ ఈరోజు రాజ్యసభకు ఇచ్చిన ఒక లిఖితపూర్వక సమాధానంలో తెలిపారు.
మహిళా, శిశు అభివృద్ధి మంత్రిత్వ శాఖ
శిశు సంరక్షణా కేంద్రాల్లో మౌలిక సదుపాయాల కొరతను సమీక్షించాలని ఎన్సిపిసిఆర్కు పిలుపునిచ్చిన కేంద్ర మహిళా శిశు అభివృద్ధి శాఖ మంత్రి శ్రీమతి.స్మృతి జుబిన్ ఇరానీ
జాతీయ బాలల హక్కుల పరిరక్షణ కమిషన్ కు సంబంధించిన శిశు సంరక్షణా కేంద్రాల్లో మౌలిక సదుపాయాల కొరతను సమీక్షించాలని కేంద్ర మహిళా శిశు అభివృద్ధి శాఖ మంత్రి శ్రీమతి.స్మృతి జుబిన్ ఇరానీ కోరారు. ఈ ఖాళీలను రాబోయే బడ్జెట్లో తీసుకురావడానికి వీలుగా డబ్ల్యూసిడి మంత్రిత్వ శాఖకు నివేదికలను సమర్పించాలని ఎన్సిపిసిఆర్ను మంత్రి కోరారు.
జువెనైల్ జస్టిస్  చట్టం, 2015లోని సెక్షన్ 27 సంరక్షణ, రక్షణ, చికిత్స, అభివృద్ధి కోసం కేసులను పరిష్కరించేందుకు ప్రతి జిల్లాలో కనీసం ఒక చైల్డ్ వెల్ఫేర్ కమిటీ  ప్రకారం ఉండాలి.
సిడబ్ల్యూసి కోసం మౌలిక సదుపాయాలు:
ప్రతి జిల్లాలో సిడబ్ల్యూసిని ఏర్పాటు చేయడానికి మరియు వాటి ప్రభావవంతమైన పనితీరును నిర్ధారించడానికి రాష్ట్రాలు/యూటీలకు మిషన్ వాత్సల్య పథకం మౌలిక సదుపాయాలు మరియు ఆర్థిక సహాయాన్ని అందిస్తుంది. దీని ప్రకారం నిర్మించబడుతున్న చిల్డ్రన్ హోమ్లో 300 చదరపు అడుగుల విస్తీర్ణంలో రెండు గదులు ఉండాలి. ఇప్పటికే ఉన్న చిల్డ్రన్ హోమ్ ప్రాంగణంలో అవసరమైన స్థలం అందుబాటులో ఉంటే అదే కమిటీకి అందించబడుతుంది. అయితే, చిల్డ్రన్స్ హోమ్ లేని లేదా ప్రస్తుతం ఉన్న చిల్డ్రన్స్ హోమ్లో సిడబ్ల్యూసి కోసం స్థలం లేని జిల్లాల్లో సిడబ్ల్యూసి కోసం తగిన ప్రాంగణాన్ని నిర్మించడానికి లేదా అద్దెకు ఇవ్వడానికి మిషన్ కింద నిధులు అందించబడతాయి. సిడబ్ల్యూసి నిర్మాణం కోసం మిషన్ వాత్సల్య పథకం రూ.9,25,800/- అందిస్తుంది.
మిషన్ వాత్సల్య పథకం కింద చైల్డ్ వెల్ఫేర్ కమిటీ  కోసం నిబంధనలు:
(|
|
క్రమ సంఖ్య
|
|
ఖర్చు అంశం
|
|
మొత్తం 
|
|
ఎ
|
|
పరిపాలనాపరమైన ఖర్చులు
|
|

|
|
అద్దె, నీరు, విద్యుత్, టెలిఫోన్, స్టేషనరీ, ఫోటోకాపీ స్థానిక ప్రయాణం మొదలైనవి.
|
|
1,80,000/- సంవత్సరానికి
|
|

|
|
మందులు, ట్రాన్స్పిరేషన్ మొదలైన వాటితో సహా పిల్లలకు సంబంధించిన ఖర్చులు.
|
|
84,000/- సంవత్సరానికి
|
|
|
|
గౌరవ వేతనం / వేతనం
|
|

|
|
ఛైర్పర్సన్తో సహా 05 మంది సభ్యులకు 20 సమావేశాలకు గౌరవ వేతనం/ వేతనం 
|
|
24,00,000/- సంవత్సరానికి
|
|

|
|
ఒక అసిస్టెంట్-కమ్-డేటా ఎంట్రీ ఆపరేటర్
|
|
1,42,992/- సంవత్సరానికి
ఎస్సిపిసిఆర్ అనేది దేశంలోని బాలల హక్కులు మరియు ఇతర సంబంధిత విషయాలను పరిరక్షించేందుకు బాలల హక్కుల పరిరక్షణ  చట్టం, 2005లోని సెక్షన్ 3 కింద ఏర్పాటైన చట్టబద్ధమైన సంస్థ. జువెనైల్ జస్టిస్  చట్టం, 2015 మరియు దాని నియమాల సరైన మరియు ప్రభావవంతమైన అమలును పర్యవేక్షించడానికి కమిషన్ తప్పనిసరి; లైంగిక నేరాల నుండి పిల్లల రక్షణ  చట్టం, 2012 మరియు ఉచిత మరియు నిర్బంధ విద్య హక్కు  చట్టం, 2009 కల్పిస్తాయి.
ఆరోగ్య, కుటుంబ సంక్షేమ మంత్రిత్వ శాఖ
భారత్ లో 30 లక్షలకు పైగా కోలుకున్న కోవిడ్ బాధితులు
వెంటిలేటర్లమీద 0.5 % లోపు, ఐసియు లో 2%, ఆక్సిజెన్ మీద 3.5% లోపు
కేంద్ర ప్రభుత్వం లక్ష్యంగా పెట్టుకున్న " పరీక్షించి, ఆనవాలు పట్టు, చికిత్స అందించు" అనే వ్యూహం ఫలితంగా కోవిడ్ మరణాల సంఖ్య గణనీయంగా తగ్గటం తెలిసిందే. ప్రత్యేక దృష్టితో చికిత్స అందించటం వలన కోలుకుంటున్నవారి సంఖ్య బాగా పెరుగుతూ వస్తోంది. చికిత్సకు మార్గదర్శకాలు రూపొందించి రాష్ట్రాలకు, కేంద్రపాలిత ప్రాంతాలకు ప్రామాణీకృత చికిత్సావిధానాలు అందించి పర్యవేక్షించటం వలన కోలుకుంటున్నవారి సంఖ్య బాగా పెరిగింది.
ఒకవైపు కోలుకుంటున్నవారు పెరుగుతూ ఊండటమే కాకుండా, మరణాల సంఖ్య అంతర్జాతీయ సగటు కంటే తక్కువగా ఉండటం కూడా భారత్ లో తీసుకుంటున్న జాగ్రత్తలకు నిదర్శనంగా నిలుస్తోంది. దీంతో ప్రస్తుతం మరణాల శాతం 1.74% గా నమోదైంది. ఇది చికిత్సలో ఉన్నవారిలో చాలా తక్కువశాతం. అలా చూసినప్పుడు చికిత్సలో ఉన్నవారిలో కూడా వెంటిలేటర్లమీద 0.5 % లోపు, ఐసియు లో 2%, ఆక్సిజెన్ మీద 3.5% లోపు ఉండటాన్ని బట్టి కోలుకునేవారి సంఖ్య మరింత పెరిగే అవకాశాలే కనిపిస్తున్నాయి. ఈ చర్యలన్నిటి ఫలితంగా భారత్ లో కోవిడ్ నుంచి కోలుకున్నవారి సంఖ్య ఈ రోజుకు 30 లక్షలు  దాటింది.
గడిచిన 24 గంటల్లో 66,659 మంది కోలుకోగా, వరుసగా ఎనిమిదో రోజు కూడా దేశంలో రోజుకు 60000 మందికి పైగా కోలుకుంటున్నట్టు తేలింది. కోవిడ్ బాధితులలో కోలుకున్నవారి శాతం ప్రస్తుతం 77.15% కు చేరింది. కొద్ది నెలలుగా ఇలా కోలుకున్నవారి సంఖ్య స్థిరంగా పెరుగుతూ వస్తోంది. అలా కోలుకున్నవారు పెరిగేకొద్దీ, చికిత్సలో ఉన్నవారికీ, కోలుకున్నవారికీ మధ్య తేడా కూడా విస్తరిస్తూ వస్తోంది. ఈ అంతరం నేటికి 22 లక్షలు దాటింది. దీంతో ఇప్పుడు దేశంలో ఉన్న బాధితుల సంఖ్య 8,31,124 గా నిలిచింది. ఇది మొత్తం పాజిటివ్ కేసులలో 21.11 శాతం.
కోవిడ్ -19 మీద సాంకేతిక అంశాలు, మార్గదర్శకాలు, సూచనలతో కూడిన కచ్చితమైన తాజా సమాచారం కోసం క్రమం తప్పకుండా https://www.mohfw.gov.in/ మరియు @MoHFW_INDIA ను సందర్శించండి
కోవిడ్ -19 కు సంబంధించిన సాంకేతికమైన అనుమానాలుంటే technicalquery.covid19[at]gov[dot]in కు పంపవచ్చు. ఇతర సమాచారం కావాల్సినవారు ncov2019[at]gov[dot]in మరియు @CovidIndiaSeva ను సంప్రదించవచ్చు
కోవిడ్ -19 మీద ఏవైనా ప్రశ్నలుంటే ఆరోగ్య, కుటుంబ సంక్షేమ మంత్రిత్వశాఖ హెల్ప్ లైన్ నెంబర్ +91-11-23978046 లేదా టోల్ ఫ్రీ నెంబర్ 1075 కు ఫోన్ చేయవచ్చు. వివిధ రాష్ట్రాలు, కేంద్రపాలిత ప్రాంతాల హెల్ప్ లైన్ నెంబర్ల కోసం https://www.mohfw.gov.in/pdf/coronvavirushelplinenumber.pdf
రక్షణ మంత్రిత్వ శాఖ
శత్రు క్షిపణి దాడుల నుంచి నౌకాదళ నౌకల రక్షణ కోసం 'అడ్వాన్స్డ్ చాఫ్ టెక్నాలజీ'ని అభివృద్ధి చేసిన డీఆర్డీవో
శత్రు క్షిపణి దాడుల నుంచి నౌకాదళ నౌకలను రక్షించేందుకు,'అడ్వాన్స్డ్ చాఫ్ టెక్నాలజీ'ని 'రక్షణ పరిశోధన, అభివృద్ధి సంస్థ'  అభివృద్ధి చేసింది. డీఆర్డీవోకు చెందిన 'డిఫెన్స్ లాబొరేటరీ జోధ్పూర్' , ఈ కీలక పరిజ్ఞానాన్ని దేశీయంగా అభివృద్ధి చేసి, మూడు విభాగాలుగా రూపొందించింది. అవి, షార్ట్ రేంజ్ చాఫ్ రాకెట్ , మీడియం రేంజ్ చాఫ్ రాకెట్ , లాంగ్ రేంజ్ చాఫ్ రాకెట్ . నౌకాదళ గుణాత్మక అవసరాలను తీర్చేలా వీటిని డీఎల్జే తీర్చిదిద్దింది. ఈ దేశీయ పరిజ్ఞానం ఆత్మనిర్భర్ భారత్ దిశగా మరొక అడుగు.
ఈ మూడు విభాగాల రాకెట్లను భారత నౌకాదళం ఇటీవల అరేబియా సముద్రంలో సంతృప్తికరంగా పరీక్షించింది.
శత్రు రాడార్, రేడియో ఫ్రీక్వెన్సీ ఆధారిత క్షిపణుల నుంచి రక్షణ నౌకలను రక్షించేందుకు చాఫ్ పరిజ్ఞానాన్ని ప్రపంచవ్యాప్తంగా ఉపయోగిస్తున్నారు.
ఈ సాంకేతిక పరిజ్ఞానం ద్వారా, శర్త్రువుల భవిష్యత్ బెదిరింపులను ఎదుర్కొనే నైపుణ్యాన్ని డీఆర్డీవో సాధించింది. ఈ రాకెట్లను పెద్ద మొత్తంలో ఉత్పత్తి చేసేందుకు రక్షణ పరిశ్రమకు ఈ సాంకేతిక పరిజ్ఞానం అందజేస్తున్నారు.
ఇంతటి ఘనమైన విజయాన్ని సాధించిన డీఆర్డీవో, నౌకాదళం, పరిశ్రమను రక్షణ శాఖ మంత్రి శ్రీ రాజ్నాథ్సింగ్ అభినందించారు.
నౌకాదళ నౌకల రక్షణ కోసం ముఖ్యమైన పరిజ్ఞాన్ని దేశీయంగా అభివృద్ధి చేయడంలో పాల్గొన్న శాస్త్రవేత్తల బృందాన్ని డీఆర్డీవో ఛైర్మన్ డా.జి.సతీష్ రెడ్డి ప్రశంసించారు.
తక్కువ వ్యవధిలోనే వ్యూహాత్మకంగా ముఖ్యమైన సాంకేతికతను దేశీయంగా అభివృద్ధి చేయడానికి డీఆర్డీవో చేసిన ప్రయత్నాలను నౌకాదళ ఉప అధిపతి అడ్మిరల్ జి.అశోక్ కుమార్ కూడా అభినందించారు. రాకెట్లను భారీగా ఉత్పత్తి చేసేందుకు అనుమతి ఇచ్చారు.
ఆరోగ్య, కుటుంబ సంక్షేమ మంత్రిత్వ శాఖ
కొవిడ్-19 తాజా సమాచారం
దేశవ్యాప్త కొవిడ్-19 టీకా కార్యక్రమంలో భాగంగా ఇప్పటివరకు 195.84 కోట్ల డోసులు అందించారు.
దేశవ్యాప్త క్రియాశీల కేసుల సంఖ్య 63,063
మొత్తం కేసుల్లో క్రియాశీల కేసులు 0.15%
ప్రస్తుత రికవరీ రేటు 98.64%
గత 24 గంటల్లో 7,985 మంది కోలుకున్నారు. దీంతో, కోలుకున్నవారి మొత్తం సంఖ్య 4,26,82,697 కు పెరిగింది.
గత 24 గంటల్లో 12,847 కొత్త కేసులు నమోదయ్యాయి.
రోజువారీ పాజిటివిటీ రేటు 2.47%
వారపు పాజిటివిటీ రేటు 2.41%
గత 24 గంటల్లో చేసిన 5,19,903 కొవిడ్ పరీక్షలతో కలిపి ఇప్పటివరకు 85.69 కోట్ల పరీక్షలు చేశారు.
మైనారిటీ వ్యవహారాల మంత్రిత్వ శాఖ
ప్రీ-మెట్రిక్ , పోస్ట్- మెట్రిక్ విద్యార్ధులకు స్కాలర్షిప్లు, మౌలానా ఆజాద్ జాతీయ ఫెలోషిప్
సమాజంలోని అల్పసంఖ్యాక వర్గాలు, ముఖ్యంగా ఆర్థికంగా బలహీన, వడుగువర్గాల సహా ప్రతి స్తరం ఉద్ధరణకు, సంక్షేమానికి నైపుణ్యాల అభివృద్ధి, వ్యవస్థాపకత, సామాజిక న్యాయం, సాధికారత మంత్రిత్వ శాఖ, జౌళి మంత్రిత్వ శాఖ, సాంస్కృతిక శాఖ, మహిళా శిశు సంక్షేమ శాఖ, గ్రామీణాభివృద్ధి శాఖ ద్వారా వివిధ పథకాలను ప్రభుత్వం అమలు చేసింది.
వివిధ స్కాలర్షిప్, ఫెలోషిప్ పథకాలు సహా ప్రకటిత అల్పసంఖ్యాక వర్గాల సామాజిక - ఆర్థిక, విద్యా సాధికారత కోసం వివిధ పథకాలను మైనార్టీ వ్యవహారాల మంత్రిత్వ శాఖ అమలు చేసింది.
రాష్ట్రాల/ కేంద్రపాలితప్రాంతాల వారీగా, జెండర్వారీగా, వర్గాల వారీగా ప్రీ- మెట్రిక్, పోస్ట్ మెట్రిక్ స్కాలర్షిప్ పథకం కింద కేంద్రం ప్రకటించిన ఆరు మైనార్టీ వర్గాలకు గత ఐదేళ్ళలో అంటే 2017-18 నుంచి 2021-22 వరకు అందించిన స్కాలర్షిప్ల వివరాలు మంత్రిత్వ శాఖ వెబ్సైట్ www.minorityaffairs.gov.inలో అందుబాటులో ఉన్నాయి.
యుజిసి, సిఎస్ఐఆర్ అమలు చేసే జూనియర్ రీసెర్చ్ ఫెలోషిప్  పథకం అన్ని వర్గాల విద్యార్ధులకు వర్తిస్తుంది. అంతేకాకుండా, సామాజిక న్యాయం & సాధికారత మంత్రిత్వ శాఖ అమలు చేసే షెడ్యూల్డు కులాలు, ఓబిసిల జాతీయ ఫెలోషిప్ పథకాలు, గిరిజన వ్యవహారాల మంత్రిత్వ శాఖ షెడ్యూల్డు తెగల కోసం అమలు చేసే జాతీయ ఫెలోషిప్ పథకం కింద మైనార్టీ వర్గాల విద్యార్ధులు కూడా కవర్ అవుతారు. మౌలానా ఆజాద్ నేషనల్ ఉన్నత విద్య కోసం వివిధ ఫెలోషిప్ పధకాలతో ఫెలోషిప్  పథకంతో అతివ్యాప్తి చెందుతున్నందున, ప్రభుత్వం 2022-23 నుంచి ఎంఎఎన్ఎఫ్ పధకాన్ని నిలిపివేయాలని నిర్ణయించింది.
ఈ సమాచారాన్ని కేంద్ర మైనార్టీ వ్యవహారాల మంత్రి శ్రీమతి స్మృతి జుబిన్ ఇరానీ రాజ్యసభకు నేడు ఇచ్చిన లిఖితపూర్వక సమాధానంలో వెల్లడించారు.
ఆరోగ్య, కుటుంబ సంక్షేమ మంత్రిత్వ శాఖ
కొవిడ్-19 తాజా సమాచారం
దేశవ్యాప్త కొవిడ్-19 టీకా కార్యక్రమంలో భాగంగా ఇప్పటివరకు 169.46 కోట్ల డోసులు అందించారు.
దేశవ్యాప్త క్రియాశీల కేసుల సంఖ్య 12,25,011
మొత్తం కేసుల్లో క్రియాశీల కేసులు 2.90%
ప్రస్తుత రికవరీ రేటు 95.91%
గత 24 గంటల్లో 2,13,246 మంది కోలుకున్నారు. దీంతో, కోలుకున్నవారి మొత్తం సంఖ్య 4,04,61,148 కు పెరిగింది.
గత 24 గంటల్లో 1,07,474 కొత్త కేసులు నమోదయ్యాయి.
రోజువారీ పాజిటివిటీ రేటు 7.42%
వారపు పాజిటివిటీ రేటు 10.20%
గత 24 గంటల్లో చేసిన 14,48,513 కొవిడ్ పరీక్షలతో కలిపి ఇప్పటివరకు 74.01 కోట్ల పరీక్షలు చేశారు.
ప్రధాన మంత్రి కార్యాలయం
జల వాయు అంశాలపై అమెరికా అధ్యక్షుని ప్రత్యేక దూత శ్రీ జాన్ కేరీ ప్రధాన మంత్రి శ్రీ నరేంద్ర మోదీ తో భేటీ అయ్యారు
జల వాయు అంశాలపై అమెరికా అధ్యక్షుని ప్రత్యేక దూత శ్రీ జాన్ కేరీ ప్రధాన మంత్రి శ్రీ నరేంద్ర మోదీ తో ఈ రోజు న సమావేశమయ్యారు.
శ్రీ కేరీ అధ్యక్షుడు శ్రీ బైడెన్ తరఫు న ప్రధాన మంత్రి కి శుభాకాంక్షలు తెలిపారు. క్వాడ్ నేత ల శిఖర సమ్మేళనం సహా ఇటీవలి కాలం లో అధ్యక్షుడు శ్రీ బైడెన్ తో జరిపిన సంభాషణల ను ప్రధాన మంత్రి గుర్తు కు తెచ్చుకొన్నారు. అధ్యక్షుడు శ్రీ బైడెన్ కు, ఉపాధ్యక్షురాలు కమలా హారిస్ గారి కి తన తరఫు న శుభాకాంక్షలు అందజేయవలసిందంటూ శ్రీ కేరీ ని శ్రీ మోదీ కోరారు.
భారతదేశం లో గడచిన రెండు రోజులలోను జరిగిన సఫల, ఉత్పాదక చర్చల ను గురించి ప్రధాన మంత్రి కి శ్రీ కేరీ వివరించారు. భారతదేశం చేపట్టిన ప్రతిష్టాత్మక నవీకరణ యోగ్య శక్తి పథకం సహా జలవాయు సంబంధిత చర్యల పట్ల ఆయన సానుకూలం గా స్పందించారు. జలవాయు అంశాల పై ఈ నెల 22వ, 23వ తేదీలలో జరుగనున్న నేత ల శిఖర సమ్మేళనాన్ని గురించి ఆయన ప్రధాన మంత్రి కి టూకీ గా వెల్లడించారు.
భారతదేశం పారిస్ ఒప్పందానికి అనుగుణం గా జాతీయ స్థాయి లో నిర్ధారిత సహకారాన్ని అందించడానికి కట్టుబడి ఉందని, ఈ కట్టుబాటుల ను నెరవేర్చే దిశ లో ముందడుగు వేస్తున్న కొన్ని దేశాలలో భారతదేశం ఒకటని ప్రధాన మంత్రి అన్నారు. అమెరికా తన వైపు నుంచి భారతదేశం హరిత సాంకేతిక విజ్ఞానాన్ని తక్కువ ఖర్చు లో విస్తరించేందుకు, భారతదేశం ఆశిస్తున్నటువంటి ఆర్థిక సహాయాన్ని అందుబాటు లో ఉంచడం ద్వారా భారతదేశ జలవాయు పతకాలకు పూర్తి సమర్థన ను ఇస్తుందని శ్రీ కేరీ అన్నారు. ప్రత్యేకించి హరిత సాంకేతిక విజ్ఞానం సంబంధిత నూతన ఆవిష్కరణలను వేగం గా అమలులోకి తీసుకు రావడం లో భారతదేశానికి, అమెరికా కు మధ్య సహకారం ఇతర దేశాల పై సకారాత్మక ప్రభావాన్ని ప్రసరించగలుగుతుందనే విషయం లో ప్రధాన మంత్రి సమ్మతి ని వ్యక్తం చేశారు.
ఆరోగ్య, కుటుంబ సంక్షేమ మంత్రిత్వ శాఖ
కొవిడ్-19 తాజా సమాచారం
దేశవ్యాప్త కొవిడ్-19 టీకా కార్యక్రమంలో భాగంగా ఇప్పటివరకు మొత్తం 207.99 కోట్ల డోసులు  అందించారు
గత 24 గంటల్లో 28,01,457 డోసులు అందించారు
దేశవ్యాప్త క్రియాశీల కేసుల సంఖ్య 1,16,861
మొత్తం కేసుల్లో క్రియాశీల కేసులు 0.26%
ప్రస్తుత రికవరీ రేటు 98.54%
గత 24 గంటల్లో 16,454 మంది కోలుకున్నారు. దీంతో, కోలుకున్నవారి మొత్తం సంఖ్య 4,36,09,566 కు పెరిగింది.
గత 24 గంటల్లో 14,092 కొత్త కేసులు నమోదయ్యాయి.
రోజువారీ పాజిటివిటీ రేటు 3.69%
వారపు పాజిటివిటీ రేటు 4.57%
గత 24 గంటల్లో చేసిన 3,81,861 కొవిడ్ పరీక్షలతో కలిపి ఇప్పటివరకు 88.02 కోట్ల పరీక్షలు చేశారు.
ఈశాన్య ప్రాంత అభివృద్ధి మంత్రిత్వ శాఖ
ఈశాన్య ప్రాంతం నూతన వృద్ధి కేంద్రంగా ఎదిగే శక్తి కలిగిఉందని తెలిపిన కేంద్ర డిఒఎన్ఇఆర్ శాఖ మంత్రి శ్రీ జి.కిషన్ రెడ్డి.
ఇందుకు అంతర్జాతీయ కొలాబరేషన్కు రాయబారుల సమావేశంలో పిలుపునిచ్చిన మంత్రి.
కేంద్ర మంత్రి శ్రీ జి.కిషన్ రెడ్డి, డి.ఒఎన్ఇఆర్ మంత్రిత్వశాఖ ఏర్పాటు చేసిన, ఈశాన్య గ్లోబల్ ఇన్వెస్టర్ల శిఖరాగ్ర సమ్మేళనం ముందస్తు ఏర్పాట్ల సమావేశంలో వివిధ దేశాల రాయబారులనుద్దేశించి ప్రసంగించారు.
ఈశాన్య ప్రాంతంలో గల అవకాశాలు, ఏర్పడనున్న అవకాశాల పై ఈ సమావేశంలో దృష్టిపెట్టారు. అలాగే అంతర్జాతీయంగా పెట్టుబడులు పెట్టేందేకు , కొలాబరేషన్ కుగల అవకాశాల గురించి ఇందులో చర్చించారు.
ఈశాన్య ప్రాంతానికి గల సామర్ధ్యాన్ని గమనించినపుడు ఇది ఒక కొత్త అభివృద్ధి ఇంజిన్గా రూపుదిద్దుకోగలదని ఆయన నొక్కి చెప్పారు. ఈ దిశగా ఈ పెట్టుబడలు శిఖరాగ్ర సమ్మేళనం చెప్పుకోదగిన మైలురాయిగా పేర్కొన్నారు.
గ్లొబల్ ఇన్వెస్టర్లకు అద్భుత వకాశాలున్నాయని, సులభతర వాణిజ్యాన్ని మెరుగుపరిచేందుకు అవసరమైన సానుకూల విధానాలను తీసుకువచ్చేందుకు మంత్రిత్వశాఖ కృషి చేస్తున్నట్టు ఆయన తెలిపారు.
ఈశాన్య ప్రాంతంలో ఉన్న అపార సహజవనరుల గురించి, వ్యవసాయరంగం సామర్థ్యం, వివిధ రకాల ఖనిజసంపద, పునరుత్పాదక ఇంధన వనరుల అందుబాటు గురించి మంత్రి ప్రస్తావించారు. సాంస్కృతిక వైవిధ్యత,
ఈశాన్యప్రాంతం వ్యూహాత్మక ప్రాంతంగాఉండడంతో దీనిని ప్రత్యేకించి దక్షిణాసియ వ్యాపార వాణిజ్యానికి ముఖద్వారంగా తీర్చిదిద్దడం జరుగుతోందని మంత్రి చెప్పారు.
పర్యాటకరంగంలో మౌలిక సదుపాయాల అభివృద్ధి, ప్రత్యేక పర్యాటక అవకాశాల అభివృద్ధి వంటి వాటిలో కొలాబరేషన్ను ప్రోత్సహిస్తున్నట్టు శ్రీ కిషన్ రెడ్డి తెలిపారు.
గత 9 సంవత్సరాలలో ఈ ప్రాంతంలో సాధించిన ప్రగతి గురించి ఆయన ప్రముఖంగా ప్రస్తావించారు. చెప్పుకోదగిన పెట్టుబడులతో ప్రపంచ శ్రేణి మౌలిక సదుపాయాలైన విమానాశ్రయాలు, రోడ్లు, రైల్వేల అభివృద్ధి సుమారు 5 లక్షల కోట్ల రూపాయలతో విలువగల పెట్టుబడులతో చేపట్టినట్టు ఆయన తెలిపారు.
ఆవిష్కరణలు, స్టార్టప్లను ప్రోత్సహించేందుకు ప్రభుత్వం కట్టుబడి ఉందని, తద్వారా ఎంటర్ ప్రెన్యుయర్ షిప్ను అభివృద్ధి చేస్తున్నట్టు తెలిపారు. ఈశాన్య ప్రాంత సుసంపన్న జీవ వైవిధ్యాన్ని కాపాడేందుకు
సుస్థిరాభివృద్ధిని ప్రోత్సహించాల్సిన ప్రాధాన్యతను మంత్రి నొక్కి చెప్పారు. ఈశాన్య ప్రాంతంలో గల వైవిధ్యతతో కూడిన అవకాశాలను అందిపుచ్చుకునేందుకు గల అవకాశాలను పరిశీలించాల్సిందిగా వివిధ దేశాల రాయబారులకు మంత్రి శ్రీ జి.కిషన్ రెడ్డి పిలుపునిచ్చారు.
ఈశాన్య ప్రాంతంలో గల అవకాశాలను అందిపుచ్చుకునేందుకు రాయబారులు ఆసక్తి ప్రదర్శించారు. ఇందుకు పెట్టుబడుల శిఖరాగ్ర సమ్మేళనం ఒక వేదిక కాగలదని వారు తెలిపారు.
టూరిజం, వ్యవసాయం, టెక్స్టైల్ రంగాలలో నూతన అవకాశాలు అందిపుచ్చుకునేందుకు ఇది వీలు కల్పించగలదన్న ఆకాంక్షను వారు వ్యక్తం చేశారు.
వాణిజ్య శాఖ సహాయమంత్రి శ్రీ సోమ్ ప్రకాశ్, ఆర్థిక శాఖ సహాయమంత్రి శ్రీ పంకజ్ చౌదరి, విదేశీ వ్యవహారాల శాఖ సహాయమంత్రి శ్రీ రాజ్ కుమార్ రంజన్, డి.ఒ.ఎన్.ఇ.ఆర్ శాఖ సహాయమంత్రి శ్రీ బి.ఎల్.వర్మ తదితరులు ఈ సమావేశంలో పాల్గొన్నారు.
అణుశక్తి విభాగం
స్వచ్ఛమైన ఇంధనాన్ని సరఫరా చేయాలన్న లక్ష్య సాధన కోసం 300 మెగావాట్ల చిన్న మాడ్యులర్ రియాక్టర్ల అభివృద్ధికి ప్రాధాన్యత.. కేంద్ర మంత్రి డాక్టర్ జితేంద్ర సింగ్
భారతదేశంలో అభివృద్ధి చెందుతున్న క్లిష్టమైన సాంకేతికత అంశాలపై ప్రైవేటు రంగం, అంకుర సంస్థలు దృష్టి సారించాలి..డాక్టర్ జితేంద్ర సింగ్
చిన్న మాడ్యులర్ రియాక్టర్ల నిర్మాణ ఖర్చు తక్కువగా ఉంటుంది. నిర్మాణం వేగంగా పూర్తవుతుంది.. మంత్రి
పారిశ్రామిక ఉద్గారాలను గణనీయంగా తగ్గించే చిన్న మాడ్యులర్ రియాక్టర్లను సులువుగా రవాణా చేయడానికి వీలవుతుంది.. డాక్టర్ జితేంద్ర సింగ్
స్వచ్ఛమైన ఇంధనాన్ని సరఫరా చేయాలన్న లక్ష్య సాధన కోసం 300 మెగావాట్ల చిన్న మాడ్యులర్ రియాక్టర్ల అభివృద్ధికి ప్రభుత్వం ప్రాధాన్యత ఇస్తుందని కేంద్ర శాస్త్ర సాంకేతిక, భూ శాస్త్ర, సిబ్బంది వ్యవహారాలు, పెన్షన్లు, అణుశక్తి, అంతరిక్ష శాఖ సహాయ మంత్రి  డాక్టర్ జితేంద్ర సింగ్ తెలిపారు. చిన్న మాడ్యులర్ రియాక్టర్ల పై ఈరోజు నీతి ఆయోగ్, అణుశక్తి విభాగం ఏర్పాటు చేసిన వర్క్షాప్లో డాక్టర్ జితేంద్ర సింగ్ మాట్లాడారు. క్లిష్టమైన చిన్న మాడ్యులర్ రియాక్టర్ల సాంకేతిక పరిజ్ఞానాన్ని భారతదేశంలో అభివృద్ధి చేసే అంశంపై ప్రైవేటు రంగం, అంకుర సంస్థలు దృష్టి సారించాలని డాక్టర్ జితేంద్ర సింగ్ సూచించారు. వాణిజ్య పరంగా చిన్న మాడ్యులర్ రియాక్టర్లను అభివృద్ధి చేసే అంశంలో సాంకేతిక పరిజ్ఞాన మార్పిడి, నిధులు కీలక అంశాలుగా ఉంటాయని డాక్టర్ జితేంద్ర సింగ్ పేర్కొన్నారు.
వాతావరణ సమతుల్యత రక్షణ కోసం ప్రధానమంత్రి శ్రీ నరేంద్ర మోదీ రూపొందించిన ప్రణాళిక అమలులో భాగంగా స్వచ్ఛమైన ఇంధన వనరుల సరఫరాకు భారతదేశం కట్టుబడి ఉందని డాక్టర్ జితేంద్ర సింగ్ అన్నారు. దీనిలో భాగంగా స్వచ్ఛమైన వనరుల అన్వేషణ సాగుతున్నదని అన్నారు.
2070 నాటికి కర్బన ఉద్గారాలను పూర్తిగా తగ్గించడానికి శిలాజ రహిత ఇంధన వనరులను ఎక్కువగా ఉపయోగించి ఇంధన ఉత్పత్తి సాగిస్తున్నామని డాక్టర్ జితేంద్ర సింగ్ వివరించారు. అణు ఇంధనాన్ని ఎక్కువగా ఉపయోగించడం ద్వారా కర్బన ఉద్గారాల విడుదలను తగ్గించడానికి అవకాశం ఉంటుందన్నారు. స్వచ్ఛమైన ఇంధనాన్ని సరఫరా చేసే అంశంలో కేవలం భారతదేశంలో మాత్రమే కాకుండా యావత్తు ప్రపంచంలో అణు ఇంధన ప్రాధాన్యత పెరుగుతుందని పేర్కొన్నారు.
సులువుగా రవాణా చేయడానికి వీలుగా ఉండే 300 మెగావాట్ల చిన్న మాడ్యులర్ రియాక్టర్ల నుంచి తక్కువ మోతాదులో కర్బన ఉద్గారాల విడుదల తక్కువగా ఉంటుంది. సాధారణ అణు రియాక్టర్లను వాటిని ఏర్పాటు చేస్తున్న ప్రాంతంలో నిర్మించాల్సి ఉంటుంది. అయితే, చిన్న మాడ్యులర్ రియాక్టర్లను కర్మాగారాల్లో నిర్మించి సులువుగా తరలించవచ్చు.నిరంతర సురక్షిత ఇంధన సరఫరా, పరిశ్రమల్లో ఉద్గారాల విడుదలను తగ్గించడం లాంటి రంగాల్లో చిన్న మాడ్యులర్ రియాక్టర్ల పాత్ర కీలకంగా ఉంటుంది. భారీ అణు విద్యుత్ ఉత్పత్తి కేంద్రాలతో పోల్చి చూస్తే చిన్న మాడ్యులర్ రియాక్టర్లు సురక్షితంగా ఉంటాయి. వీటి పనితీరు కూడా సులభంగా ఉంటుంది.
దేశంలో పునరుత్పాదక ఇంధన వనరులను ప్రోత్సహించడానికి అనేక చర్యలు చేపట్టామని డాక్టర్ జితేంద్ర సింగ్ తెలిపారు. చైనా, యూరప్ మరియు అమెరికా దేశాల తర్వాత ప్రపంచవ్యాప్తంగా పునరుత్పాదక ఇంధన వనరుల వ్యవస్థాపిత సామర్థ్యంలో భారతదేశం 4వ స్థానంలో ఉందని వివరించారు. ఈ చర్యలు ప్రధానమంత్రి ఆత్మనిర్భర్ భారత్ లక్ష్యానికి అనుగుణంగా ఉన్నాయని అన్నారు. దీని ద్వారా ప్రపంచ విలువ గొలుసుకు భారతదేశం గణనీయమైన విలువను జోడించగలుగుతుందని అన్నారు.
ప్రపంచ జనాభాలో 17% జనాభా కలిగి ఉన్న భారతదేశం గత దశాబ్దంలో ప్రాథమిక ఇంధన రంగంలో 4% వృద్ధిని నమోదు చేసింది. ఇది ప్రపంచ వృద్ధి రేటు 1.3% కంటే దాదాపు రెట్టింపు. అయితే, చారిత్రక ప్రమాణాల ప్రకారం, ప్రపంచవ్యాప్తంగా విడుదల అవుతున్న ఉద్గారాల్లో భారతదేశ వాటా 5% కంటే తక్కువగా ఉంది.
రాష్ట్రపతి సచివాలయం
హైదరాబాద్ లో రాష్ట్రపతి పర్యటన షెడ్యూల్
భారత రాష్ట్రపతి శ్రీ ప్రణబ్ ముఖర్జీ బుధవారం మధ్యాహ్నం హైదరాబాద్ బేగంపేట విమానాశ్రయానికి చేరుకుంటారు. అక్కడి నుండి నేరుగా ఉస్మానియా విశ్వవిద్యాలయం శత జయంతి ఉత్సవాల ప్రారంభ కార్యక్రమాలలో పాల్గొని ప్రసంగిస్తారు. తరువాత రాజ్ భవన్ లో మధ్యాహ్న భోజనం చేస్తారు. సాయంత్రం గచ్చిబౌలి లో జరిగే ఇంగ్లీష్, విదేశీ భాషల విశ్వవిద్యాలయం మొదటి స్నాతకోత్సవంలో ప్రసంగిస్తారు. శ్రీ ప్రణబ్ ముఖర్జీ అక్కడి నుండి బేగంపేట విమానాశ్రయానికి సాయంత్రం 6 గంటల 20 నిమిషాలకు చేరుకొని న్యూ ఢిల్లీకి బయలుదేరి వెళతారు.
ప్రధాన మంత్రి కార్యాలయం
‘యువ సంగం’ రెండోదశకు నమోదు చేసుకోండి: యువతకు ప్రధానమంత్రి పిలుపు
యువ సంగం రెండోదశకు పేర్లు నమోదు చేసుకోవాల్సిందిగా ప్రధానమంత్రి శ్రీ నరేంద్ర మోదీ యువతకు పిలుపునిచ్చారు.
ఈ మేరకు కేంద్ర విద్యాశాఖ మంత్రి శ్రీ ధర్మేంద్ర ప్రధాన్ ట్వీట్ను యువతరంతో పంచుకుంటూ పంపిన సందేశంలో:
“యువ సంగం తొలిదశ సందర్భంగా నిర్వహించిన కార్యక్రమాల అద్భుత వీడియోలు, చిత్రాలను నేను చూశాను. ఒకే భారతం-శ్రేష్ట భారతం’ స్ఫూర్తిని ఈ ఆదానప్రదానాలు మరింత బలోపేతం చేస్తాయి. ఈ మేరకు యువతరం రెండోదశలో పాల్గొనేందుకు పేర్లు నమోదు చేసుకోవాలి” అని ప్రధానమంత్రి సూచించారు.
ప్రధాన మంత్రి కార్యాలయం
ఉత్తర్ ప్రదేశ్ లోని లఖీమ్ పుర్ ఖేరీ లో జరిగిన ప్రమాదం లో ప్రాణనష్టం వాటిల్లడం పట్ల విచారం వ్యక్తం చేసిన ప్రధాన మంత్రి
బాధితులకు పిఎమ్ఎన్ఆర్ఎఫ్ నుంచి పరిహారాన్ని కూడా ఆయన ప్రకటించారు
ఉత్తర్ ప్రదేశ్ లోని లఖీమ్ పుర్ ఖేరీ జిల్లా లో జరిగిన ప్రమాదం కారణం గా ప్రాణనష్టం వాటిల్లడం పట్ల ప్రధాన మంత్రి శ్రీ నరేంద్ర మోదీ ప్రగాఢ సంతాపాన్ని వ్యక్తం చేశారు. ఈ ప్రమాదం లో గాయపడిన వారంతా త్వరగా కోలుకోవాలని ఆయన ఆకాంక్షించారు.
బాధితుల కు పరిహారాన్ని ప్రధాన మంత్రి ప్రకటించారు. ఈ దుర్ఘటన లో ప్రాణాలను కోల్పోయినవారి దగ్గరి సంబంధికుల కు 2 లక్షల రూపాయలు, ప్రమాదం లో గాయపడ్డవారికి 50,000 రూపాయల వంతున ప్రధాన మంత్రి జాతీయ సహాయ నిధి  నుంచి అందజేయడం జరుగుతుంది.
ప్రధాన మంత్రి కార్యాలయం  ఒక ట్వీట్ లో –
‘‘ఉత్తర్ ప్రదేశ్ లోని లఖీమ్ పుర్ ఖేరీ లో జరిగిన ప్రమాద ఘటనపై దుఃఖించాను. మృతుల కుటుంబాల కు నా సానుభూతి ని తెలియజేస్తున్నాను. గాయపడిన వారంతా త్వరితగతిన కోలుకోవాలని ఆకాంక్షిస్తున్నాను. ఈ దుర్ఘటన లో ప్రాణాలను కోల్పోయినవారి దగ్గరి సంబంధికుల కు పిఎమ్ఎన్ఆర్ఎఫ్ నుంచి 2 లక్షల రూపాయలు ఇవ్వడం జరుగుతుంది. ఈ ప్రమాదం లో గాయపడ్డ వారికి 50,000 రూపాయల వంతున అందజేయడం జరుగుతుంది: ప్రధాన మంత్రి @narendramodi’’ అని పేర్కొంది.